BYD เรียกความเชื่อมั่นลูกค้า โชว์สภาพคล่องสูงกว่า 3 พันล้าน
BYD แยกบัญชีทรัพย์สินลูกค้าชัดเจน โชว์เงินกองทุนสภาพคล่องสูงกว่า 3,000 ลบ. ยันดำเนินธุรกิจโปร่งใสมีมาตรฐาน
BYD แยกบัญชีทรัพย์สินลูกค้าชัดเจน โชว์เงินกองทุนสภาพคล่องสูงกว่า 3,000 ลบ. ยันดำเนินธุรกิจโปร่งใสมีมาตรฐาน
18 พ.ย. 2565

บริษัทหลักทรัพย์ บียอนด์ จำกัด (มหาชน) หรือ BYD เปิดเผยผ่านเฟซบุ๊ก ว่า บริษัทฯ มีมาตรการที่เข้มงวดเด็ดขาดที่จะไม่มีการนำเงินของลูกค้า ซึ่งฝากไว้ในความครอบครองของบริษัทฯ ไปชำระเป็นค่าซื้อหลักทรัพย์กับสำนักหักบัญชี (TCH) หรือนำไปใช้ผิดวัตถุประสงค์ของลูกค้า โดยไม่ได้รับคำสั่งหรือคำยินยอมจากลูกค้าให้ดำเนินการ
โดยบล.บียอนด์ ดำเนินธุรกิจตามหลักเกณฑ์ของสำนักงาน กลต. ที่กำหนดให้มีบัญชีแยกทรัพย์สินของลูกค้า ออกจากทรัพย์สินของบริษัท (Segregated account) ซึ่งทุกท่านสามารถมั่นใจได้ว่าทรัพย์สินของท่านมีความปลอดภัย และไม่ได้รับผลกระทบใดๆ อีกทั้งยังมีเงินกองทุนสภาพคล่องสุทธิสูงถึงกว่า 3,000 ล้านบาท จึงขอให้ท่านเชื่อมั่นว่าท่านสามารถทำธุรกรรมกับบริษัทฯ ได้ตามปกติ
